Document ID: 32006R1201

A BIZOTTSÁG 1201/2006/EK RENDELETE
(2006. augusztus 8.)
a hasított sertés közösségi piaci árának kiszámításához alkalmazandó súlyozási együtthatóknak a 2006/2007-es gazdasági évre történő meghatározásáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a sertéshús piacának közös szervezéséről szóló, 1975. október 29-i 2759/75/EGK tanácsi rendeletre (1) és különösen annak 4. cikke (6) bekezdésére,
mivel:
(1)
A hasított sertésre vonatkozóan a 2759/75/EGK rendelet 4. cikkének (2) bekezdésében említett közösségi piaci árat az egyes tagállamokban megállapított áraknak a tagállami sertésállományok relatív nagyságát kifejező együtthatókkal való súlyozásával kell kiszámítani.
(2)
Ezeket az együtthatókat a sertéstenyésztésre vonatkozó statisztikai felmérésekről szóló, 1993. június 1-jei 93/23/EGK tanácsi irányelv (2) alkalmazásában minden év december elején összeírt sertésállomány létszáma alapján kell meghatározni.
(3)
A 2005 decemberében végzett állomány-összeírás eredményei alapján a 2006/2007-es gazdasági évre meg kell határozni az új súlyozási együtthatókat, és az 1358/2005/EK bizottsági rendeletet (3) hatályon kívül kell helyezni.
(4)
Mivel a 2006/2007-es gazdasági év kezdete 2006. július 1-je, e rendeletet ettől az időponttól kell alkalmazni.
(5)
Az e rendeletben előírt intézkedések összhangban vannak a Sertéshúspiaci Irányítóbizottság véleményével,
ELFOGADTA EZT A RENDELETET:
1. cikk
A 2759/75/EGK rendelet 4. cikkének (2) bekezdésében említett súlyozási együtthatókat e rendelet melléklete határozza meg.
2. cikk
Az 1358/2005/EK rendelet hatályát veszti.
3. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ezt a rendeletet 2006. július 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. augusztus 8-án.

Labels: 2
17
6